
Text rozhodnutia
Súd: Krajský súd Košice Spisová značka: 3Sd/13/2014 Identifikačné číslo súdneho spisu: 7014200260 Dátum vydania rozhodnutia: 26. 03. 2014 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2014:7014200260.1 Uznesenie Krajský súd v Košiciach v právnej veci navrhovateľky: A. Y., bytom P., L. XXX, proti odporkyni: Sociálna poisťovňa, ústredie, ul. 29. augusta č. 8, 813 63 Bratislava, o i n v a l i d n ý dôchodok, takto r o z h o d o l : Konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Navrhovateľka sa domáhal preskúmania rozhodnutia odporkyne zo dňa 24.10.2013 č. XXX XXX XXXX X. Na pojednávaní dňa 26.03.2014 navrhovateľka do zápisnice prehlásila, že návrh na preskúmanie rozhodnutie berie späť. Podľa § 250d ods. 3 O.s.p. súd uznesením konanie zastaví, ak žaloba bola vzatá späť. Žalobca môže žalobu vziať späť až do rozhodnutia súdu (§ 250h ods. 2 O.s.p.). Podľa § 250l ods. 2 O.s.p. pokiaľ v tretej hlave piatej časti O.s.p. nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy s výnimkou § 250a O.s.p.. Pretože navrhovateľ vzal návrh na preskúmanie rozhodnutia späť, bolo potrebné konanie podľa citovaných ustanovení O.s.p. zastaviť. Výrok o trovách konania vyplýva z ustanovení § 146 ods. 1 písm. c), § 246c a § 250l ods. 2 O.s.p.. Poučenie: Proti tomuto uzneseniu možno podať odvolanie do 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Košiciach, a to písomne v dvoch vyhotoveniach. V odvolaní sa má, popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu odvolanie smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

